CEOแบรนด์ Pomelo คือใคร
A. Omri Morgenshtern
B.  David Jou
C. Kris Chantanotoke
D. Roongrote Rangsiyopash
คำตอบที่ถูกต้องคือ B.  เพราะว่า จากผู้ร่วมก่อตั้ง Lazada Thailand และปัจจุบันเป็นซีอีโอของ Pomelo แบรนด์แพลตฟอร์มแฟชั่นหลักพันล้าน ต้องบอกเลยว่าประวัติและประสบการณ์ของผู้ชายคนนี้ที่มีชื่อว่า David Jou นั้นไม่ธรรมดาเลยจริงๆ ดังนั้นการสัมภาษณ์ คุณ David เมื่อวันที่ 6 กรกฎาคมที่ผ่านมา ซึ่งเปรียบเสมือน “โอกาสทอง” ทางเราเลยต้องขอคำชี้แนะจากเซียนแห่งวงการ เพื่อแบ่งปันเคล็ดลับและเทคนิคในด้านต่างๆ ไม่ว่าจะเป็น พฤติกรรมของลูกค้า ทิศทางของวงการแฟชั่นและ online retail การแก้ไขปัญหาต่างๆ ไปจนถึงโมเมนต์ “face palm” หรือ “มือกุมขมับ” ที่แสนจะหนักใจ พร้อมวิธีแก้แบบฉบับของ คุณ David รับรองว่าความรู้ในบทความนี้ สามารถนำไปใช้ได้อย่างแน่นอน เพราะเน้นแต่เนื้อๆ กันเลยทีเดียว ส่วนใครเป็นแฟนคลับแบรนด์นี้อยู่แล้วก็ห้ามพลาดเด็ดขาด เพราะมีทั้งข่าวเปิดสาขาใหม่ และฟีเจอร์คูลๆ ที่กำลังจะเข้ามาในแอปของ Pomelo เร็วๆ นี้   คุณ David เล่าว่าเขาเป็นหนึ่งในผู้ก่อตั้ง Lazada ในปี 2013 แต่ก็อยากสร้างแบรนด์ใหม่ด้วย เลยก่อตั้งแบรนด์แฟชั่น Pomelo ขึ้นมา โดยเจาะไปที่อีคอมเมิร์ซก่อน (ไม่มีหน้าร้าน) และฐานอยู่ที่กรุงเทพฯ สิ่งที่น่าประทับใจในเรื่องราวของการก่อตั้งของ Pomelo คือ ความเพียรพยายามที่จะเข้าใจ “แฟชั่น” ให้มาก เพราะแต่เดิมแพสชั่นของเขาอยู่ที่เทคโนโลยีและอีคอมเมิร์ซ ดังนั้นเขาเลยตั้งใจบินไปเกาหลีทุกๆ เดือนเพื่อดูเทรนด์ สร้างแรงบันดาลใจให้ทีมงาน ค้นหาสินค้าใหม่ๆ และซัพพลายเออร์ “เราเริ่มจากเพียงคอนโดเล็กๆ ในย่านสุขุมวิทย์เพียง 7 คน” คุณ David กล่าวพร้อมยิ้มออกมาอย่างภาคภูมิใจเพราะปัจจุบันมีพนักงานมากกว่า 500 คน และระดมทุนได้ประมาน 1.6 พันล้านบาทในปี 2019   ในตอนแรกที่ Pomelo ยังไม่มีหน้าร้าน คุณ David เล่าในจุดนี้อย่างตลกขับขัน และไม่อายที่จะยอมรับว่าวิสัยทัศน์ของซีอีโอก็ไม่ได้จะถูกเสมอไป เขาได้เรียนรู้ว่า สิ่งสำคัญคือการมองกลับไปที่ความต้องการของลูกค้าและนำข้อมูลตรงนั้นมาปรับใช้เพราะ “ทุกไอเดียที่ดีที่พวกเรานำมาใช้ มาจากลูกค้าเกือบทั้งหมด”